b'\n_START_ARTICLE_\nVisceralt fett\n_START_PARAGRAPH_\nVisceralt fett er fettet som legger seg rundt organene. \xc3\x85 ha mye visceralt fett er assosiert med diabetes og hjerte- og karsykdom.\n_START_SECTION_\nHelseeffekt\n_START_PARAGRAPH_\nBukfedme kan best\xc3\xa5 av subkutant fett (fett under huden), mens visceralt fett vil ligge rundt organene. Det finnes ulike m\xc3\xa5ter \xc3\xa5 skille disse fettypene fra hverandre. Det viscerale fettlageret \xc3\xb8ker n\xc3\xa5r de subkutane lagringsplassene har mye fett og en person har et overskudd av energi som lagres som fett i kroppen. Det viscerale fettet anses som helseskadelig fordi det har lett for \xc3\xa5 g\xc3\xa5 inn i sirkulasjonen og portvenen. Ved vektnedgang er det dette fettet kroppen bruker f\xc3\xb8rst.\n_START_SECTION_\nM\xc3\xa5lemetode\n_START_PARAGRAPH_\nInnenfor forskning vil man kunne foreta CT eller MR-unders\xc3\xb8kelser for \xc3\xa5 f\xc3\xa5 tverrsnittsbilder av buken og fettet her. I klinikken vil man n\xc3\xb8ye seg med \xc3\xa5 m\xc3\xa5le midjeomkretsen og eventuelt midje-hofte-ratioen til en person.'